Linn Mevold

Linn Mevold (født 10. juni 1978 på Gossen i Aukra) er en norsk journalist knyttet til mange års oppdrag for NRK.

Mevold er utdannet ved Mediehøgskolen Gimlekollen. Hun jobbet i Romsdals Budstikke i 1997 og NRK Sørlandet i 1998. Hun har senere arbeidet som reporter, programleder og vaktsjef i NRK Hordaland. og også i  Dagsrevyen  (NRK1), Norgesglasset i NRK P1, Kaliber i NRK P3, Pokerfjes på NRK2, Norge i dag på NRK1 og Sveip på NRK2.

Fra 2011 til 2016 var hun kommunikasjonssjef i Sjømannskirken. Hun var partner og kommunikasjonsrådgiver i NOR PR i perioden 2016-2019. Frem til 2021 var hun kommunikasjonssjef i Bergen og Omegn Boligbyggelag. Mevold er nå byråleder for innhold i byråfellesskapet Apriil.

Referanser 

Norske journalister
Norske programledere
NRK-journalister
Journalister i norske lokalaviser
Personer fra Aukra kommune